पाएं अपने शहर की ताज़ा ख़बरें और फ्री ई-पेपरडाउनलोड करें
चंडीगढ़. रेलगेट में पवन बंसल आरोपी नहीं, बल्कि अपने ही भांजे विजय सिंगला के खिलाफ दर्ज केस में गवाह बन सकते हैं। सीबीआई को इस पर बंसल की सहमति करीब-करीब मिल चुकी है, बस इंतजार है लीगल सेल की रिपोर्ट और सीबीआई डायरेक्टर रंजीत सिन्हा की मंजूरी का।
पूर्व रेल मंत्री पवन कुमार बंसल से पूछताछ करने वाली सीबीआई टीम ने बुधवार को इसकी डिटेल रिपोर्ट तैयार की। सूत्रों के मुताबिक रिपोर्ट में कहा गया है कि बंसल के खिलाफ कोई डायरेक्ट एविडेंस नहीं हैं। इसी वजह से सीबीआई ने उन्हें केस में गवाह बनाने की सिफारिश की है।
रिपोर्ट पर सीबीआई के जॉइंट डायरेक्टर प्रबोध कुमार ने सहमति जता दी है। अब इसे फाइनल अप्रूवल के लिए सीबीआई डायरेक्टर रंजीत सिन्हा के पास भेजा गया है। अगर सहमति मिलती है, तो बंसल से गवाह संबंधी बयान दोबारा लिए जाएंगे।
सीबीआई के एक बड़े अधिकारी के मुताबिक बंसल के खिलाफ जो भी तथ्य उनके पास मौजूद थे, वह सीबीआई के लीगल सेल को भेजे गए थे और पूछा गया कि इन तथ्यों के आधार पर बंसल को केस में शामिल किया जाए या नहीं। इस पर लीगल सेल ने कुछ अन्य सबूत जुटाने को कहा था।
इसके साथ ही लीगल सेल ने कहा था कि पकड़े गए आरोपी जब हिरासत में थे, तभी उन्हें आमने-सामने बिठाकर पूछताछ करनी चाहिए थी। इसके बाद आस बंसल से हुई पूछताछ पर टिकी थी, जिसमें सीबीआई कुछ भी नया सामने नहीं ला सकी। सूत्रों की मानें तो सीबीआई ने पूछताछ के दौरान ही बंसल से उनका नाम गवाहों की सूची में शामिल करने की सहमति ले ली है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva zho_Hant eng_Latn